
ALBANIA $I ROMANIA’. 

Un curs*despre istoria Albaniei nu este un 
lucru neobişnuit sai de mirare aici, la Bucuresti, 
unde legăturile cu teritoriul albanes şi cu rasa 
care l-a locuit, rasă care în momentul de față a 
ajuns să poață organisa un Stat, sînt legături 
din cele mai vechi ale noastre. Lăsăm, fireşte, 
la o parte — aceasta o să se vadă în lecţiile vii- 
toare — legătura de sînge care a putut să existe 
între noi şi dinsii ei coboritori autentici şi ex- 
clusivi, din punctul de vedere al purității, ai e- 
lementului iliric, iar noi, coboritori, în ceia ce pri- 
veşte pe cei de dincoace de Dunăre, ai elementului 


1 Un noi ziar, «l’Albanie», începe să apară la Lausanne 
‘pentru a sprijini, în legătura cu presenta trupelor sirbeşti 
în Albania, 10+15 Albaniel independente. S’a vorbit in ea 
şi despre legăturile cu Romănia. Cred că nu e fără folos 
si dati, din hirtiile mele, această lecţie prin care deschi- 
deam, în ziua de 31 lanuar 1914, la Institutul Sud-Oat-Euro- . 
pean un curs despre Albania. 





tracic, iar, în ce. priveşte pe cei de dincolo de Du- 
năre, ai aceluiaşi element tracic, amestecat în unele 
parti aromăneşti cu un puternic element iliric. 
Dar, şi dacă mar fi amestecul acesta romănese 
intre rasa tracică şi rasa ilirică, legăturile sînt 
aşa de strînse, încît Albanesii ei înşii nu sînt 
nişte urmaşi de lliri, vorbind un dialect iliric, 
ci sînt urmaşii rasel ilirice vorbind însă o limba 
care derivă din dialectul tracic. y 

Deocamdată, pentru a legitimă oarecum cursul 
acesta înnaintea d- voastră, o să ating legăturile 
care aŭ existat între noi şi Albanesi, pe “timpul 
cînd naționalitatea unora si naționalitatea celor- 
lalti, a lor si a noastră, era pe deplin fixată, cînd, 
prin urmare, se poate zice că exista un popor 
albanes, chiar dacă el nu se manifesta printr'o 
viata politică proprie şi o activitate literară si 
culturală care să-i apartie, şi un popor romănesc, 
care ştiuse să-şi cucerească o viaţă politică a- 
parţinîndu-i numai lui şi' o activitate culturală şi 
literară pe care să n'o împartă cu nimeni, ba 
so poată întinde, în anumite: împrejurări, şi asu- 
pra unora din vecinii săi, 


Cunoasteti din istoria Rominilor acţiunea pa- 
ralelă de apărare împotriva Otoraanilor pe care 
aŭ avut-o, în a doua jumătate a secolului al 
XV-lea, de o parte Stefan-cel-Mare şi, de altă 
parte, Scanderbeg. Ştiţi că trupele care aŭ ata- 
cat la Podul-Innalt pe Stefan erai trupe care 
veniseră din Albania, şi Soliman-Paşa Hadimbul 
părăsise abia comanda trupelor de acolo ca să 

opereze, în văile înguste ale Vasluiului împotriva 
oştirilor moldoveneşti. Scanderbeg era mort în- 
momentul cînd s'a făcut atacul împotriva Mol- - 
dovei. dar rasa lui luptă si mai departe alături 
de Venetieni pentru apărarea teritoriului sau. 
Pana la stirsitul acestor lupte, silintele wnui po- 
por supt steagul propriu, moldovenesc, şi ale ce- 
luilalt popor, supt steagul venețian, pentru a a- 
, pära Scutari față de  desvoltarea' Imperiului 
Otoman în veacul al XV-lea, sînt paralele. 

In al XVI-lea veac apoi, tocmai o sută de ani 
de la luptele lui Stefan-cel-Mare cu Turcii, cînd 
‘Mihai Viteazul începe războiul său la Dunăre 
pentru înlăturea, — n’as zice a jafului permenent, 
dar a stoarcerif legale permanente a terilor noas- 
tre de către Turci, mişcarea lui luptele lui biruitoa- 
re, marile lui scuccese militare, triumful lui conti- 
nuă împotriva păginilorau avut un adinc răsunet 
în toată Peninsula Balcanică, şi nu mai puţin în 
munţii Albaniei. Izvoarele contemporane ni spun 
că acolo sa produs o emoție populară, o ten- 
dinta de răsbunare, o dorință de a scăpa, nu de 
jugul religios turcesc, fiindcă cea mai mare parte 
din Albanesi trecuseră la credinţa cuceritorilor, 
ci de consecinţele rele ale stăpînirii turceşti, aşa 
cum se putea. manifesta si în acele văi albanese 

In veacul al XVII-lea de sigur că noi am avut 
încă o mulțime de legături cu Albanesii, dar Al- 
banesii noşiri nu apar, în cele mai multe ca- 
suri, decit in veşmîntul grecesc, şi este foate greu 
pentru noi să facem deosebirea. Mai ales că le- 
găturile noastre sînt cu elementul orăşenesc din 
Epir, care era in mare parte grecisat. 





Vă veţi mira poate de ce nu vorbesc de Va- 
sile Lupu şi de Ghiculeşti. Fiindcă nu împăr- 
tăşesc părerea Dorel» d'Istria. în ce priveşte al- 
banismul curat al lui Vasile Lupu, a cărui o- 
rigine balcanică, numai in ce priveşte tatăl, — . 
mama fiind Romîncă —, este evidentă, dar a că- 
rul calitate naţională este foarte grea de stabilit. 
Este tot aşa de posibil ca Aga Nicolae, părin- 
tele lul Vasile, să fi fost un Aromin, cîteste de 
posibil să fi fost Albanes. lar, în ce priveşte pe 
Ghiculesti, ei au trecut prin grecisarea totală, pănă 
să ajungă, pe urmă, in viata noastră. 

Cu oarecare îngrijire însă, prinzind anumite 
nume, constatînd anumite legături, sar putea face 
o despărţire între ceia ce aparţine Grecilor din 
Epir, din părţile sudice ale Albaniei, şi ceia ce 
aparține elementului indigen, trecut supt firma 
grecească, 

Acelaşi lucru se poate spune şi pentru veacul 
al XVIII-lea, cînd clerici. epiroti au jucat un rol 
de căpetenie în viața noastră. Cine ar dori să 
aibă lămuriri precise cu privire, la inriurirea a- 
cestor clerici, dintre cari unii ati ajuns şi epis- 
copi la noi, ba unul chiar Mitropolit, Dosoftei 
Filitis, se poate adresă la memoriul miet recent, 
cetit la Academia Romina, cu privire la legătu- 
rile noastre cu Epirul. 

În sfîrşit nu trebuie să uităm că, în acelaşi veac 
' al XVIII-lea si pănă la revoluţia grecească, 201 
am avut ca gardă a ‘Domnilor noştri, înlocuind 
vechea gardă ungurească sau germană, Albanesi, 
<Arnăuţi>. 





In fruntea lor stătea un căpitan Iordachi — 
născut însă în Vlaholivadi —, care a fost un ostaş 
foarte onorabil, ce s'a ridicat pănă la eroism — 
lucru pe care nu 1-1 cerea nimeni — în apărarea 
acelei mişcări greceşti care la noi n'a avut fără 
îndoială caracterul de seriositate tragică pe care 
l-a avut în Moreia şi alte regiuni cuprinse de 
răscoală. 

În aceiaşi vreme, cum se ştie, | în însa Penin- 
sula Balcanică, lupta pentru libertatea grecească, 
înţeleasă ca o luptă pentru libertatea. creştină, 
în general, pentru restabilirea vremurilor bizan- 
tine, a zilelor Împărăției crucii, a cuprins pe 
atitia Aromini si pe foarte mnlti Albanesi, cu 
toate că, iarăși, este foarte greu de făcut, in ceia 
ce priveşte anumite personalități, distincţia între 
partea de singe aromănesc 51 partea de singe 
albanes. 


Dar, în afără de aceasta, între noi şi Albanesi 
a fost o legătură mai nouă, odată cu începutu- 
rile culturii si literaturii albanese- in veacul al 
XIX-lea. Literatura albanesă a început şi sa des- 
voltat cam pe unde sa întîmplat. O parte în I- 
talia de Sud—o însemnată parte,—dar o parte, 
nu atît de însemnată, pe departe,in Grecia, unde 
acești <Pelasgo-Elini», cum li se zicea la Atena, 
erau priviți cu neîncredere şi antipatie. Tarziti de 
tot se întîlnesc citeva cărţi tipărite în Sofia, in 
legătură cu anumite tendințe politice de acolo. 

La noi însă este o întreagă literatură albanesă 
care a trăit, parte prin îngrijirile societăţii «Drita», 

cu sprijinul societăţii şi al Statului romin, care, 
acum în urmă, li-a dat, pentru slujbă, una din bi- 
sericile noastre, ce datează din epoca lul Brinco- 
veanu, fiind făcută de însăşi Doamna lui. În 1886 
«Drita», «Lumina», mutată din Constantinopol ?, 

începe aici lucrările sale. La 1892 ea întemeiază 
«Institutul cultural albano-romin», a cărui istorie 
na fost scrisă îucă. 

La 1898 apare în Bucureşti chiar o lucrare 
literară cu privire la Scanderbeg, în limba alba- 
nesă, a lui Naum-bei Fraseri*. Şi adaug în trea- 
căt că, precum Bonifaciu Florescu şi poetul Iuliu 
C. Săvescu se giîndiseră a traduce in limba 
noastră, din italieneşte, o istorie a literaturii al- 
banese, de Straticd ?, acuma două veacuri o lucrare 
italiană cu privire la Scanderbeg a fost tradusă, 
în temnita din Milano, de un logotăt romin, Vlad 
Botulescu de Mălăieşti, care sustinuse pretenţiile 
de stăpiînitor in Serbia ale unuia din fiii lui Ste- 
fan-Vodă Cantacuzino, Constantin, ca şi care a 
fost prins si închis. 

In acelaşi an 1898 întîlnim statutele societății 


macedo-romine şi albanese «Ajutorul» din Cons- 


tanta. Bibliografia se opreşte la 1900. 
Tot aici la 1899 se tipărise cunoscutul «Appel 


1 V, în această privinţă, si lămuririle din izvor alba- 
nes in ZAlbanie, no 6. eau notele bibliografice din lu- 
crarea lui Emile Legrand, completată de Guys, Bibliogra- 
phie albanaise (Paris 1912). 

2 IPAlbamie (1. c . o socoate „0 operă poetică admirabilă“. 
1938). 16 pagini. Originalul in Manualele Hoepli (Milan 

à nos frères. albanais», alcătuit de Ch. Mexi, 
Derviş Hima şi un al treilea. 

Prin urmare legăturile noastre cu Albanesil 
nu slnt nici noi, nici puţine, nici uniforme, ci 
foarte vechi, începînd chiar înnainte de preci- 
sarea nationalitatil unora şi altora, continue, va- 
riate şi de o apreciabilă importanţă pentru un 
popor ca şi pentru altul. 


I. 


Acum, înnainte de a trata însăşi istoria Al- 
baniei, este bine să ne lămurim întăiă asupra im- 
prejurărilor în care s'a deşteptat un interes pen- 
tru poporul albanes. 

Avem a face cu o literatură puţină, rară, ca- 
pricioasă, apdrind întimplător într'un loc sau altul 
cu privire la poporul albanes, sau cu scrieri al- 
banese începătoare încă. N'avem a tace la Alba- 
nesi cu ce se întîmplă la alte popoare avînd o con- 
ştiinţă națională întreagă,—ceia ce ar fi fost foarte 
greu laun popor împărțit. în trei religii şi cu două 
dialecte deosebite şi trăind, apoi, în regiuni, între 
care nu este de de multe ori decît o comunicaţie 
foarte dificilă, La alte popoare se alcătuieşte o 
conştiinţă naţională unitară, această conştiinţă 
stăpîneşte poporul întreg, care simte nevoia de 
a o exprima în cîntece, în cărţi, în reviste, in 
ziare. Se produce astfel o întreagă mişcare lite- 
rară ; şi, pe de altă parte, această mişcare, prin 
caracterul ei interesant, prin nota ei originală, 
prin faptul că exprimă o națiune nouă, ceia ce 

este totdeauna menit să atragă luarea aminte, 
ajunge să trezească simpatii aiurea. 

Pentru întăia oară cuvinte albanese aŭ iost 
cuprinse într'o lucrare menită să apară foarte 
tărziu, în zilele noastre, de şi a fost scrisă cu 
400 deani şi mai bine înnainte, în descrierea de 
călătorie a cavalerului din Colonia Arnold, Ritter 
von Harff, care a mers în Locurile Sfinte şi, cu 
ocasia acestei călătorii, omul © învăţat şi acele- 
cîteva cuvinte albanese. Cartea a apărut însă, 
acolo, la Colonia, numai în 1860. lar acum citeva 
luni (1915) am dat eù însumi, întrun tratat 
italian de la sfîrsitul Roeling veac, formula alba- 
nesă a botezului 1. 

Cînd întîlnim iarăși nes albanese, le găsim 
altfel, din întîmplare, în legătură cu propaganda 
catolică, — şi nu se poate spune în de ajuns cit 
de mult a făcut propaganda catolică, fără voia 
ei, de sigur, pentru trezirea constiintet albanese. 
Nu se poate zice acelaşi lucru pentru Bise- 
rica ortodoxă, fiindcă aceasta represinta natiu- 
nea grecească, care căuta să aducă dispariția 
națiunii albanese. În legătură cu propaganda ca- 
tolică, susținută de o organisatie misionară, apare, 
la 1685, doi ani după incunjurarea Vienei, intr’nn. 
moment cînd Venețienii atacai pe Turci în Mo- 
reia, cînd se aștepta, ca pe vremea lui Mihai Vi- 
teazul, ca Imperiul Otoman să fie aruncat din- 
colo de Bosfor, un «Cuneus prophetarum». Si a- 


1 Notes et extraits pour servir à Vhistoire des croisades» 
V, p. 195. 

nume datorită iniţiativei unul episcop de Scutari, / 
administrator de Antivari, Petru Bogdan. La în- 
ceput sînt cîteva dedicatii, în limba slavă, iar 
altele, către Andrei Zmaievici, episcop de An- 
tivari, şi către Bogdan însuşi, sînt în versuri 
albanese. De fapt, 1085 este data cînd apar pen- 
tru întăia oară versuri albanese. - 

Interesul acestei propagande latine a dat şi 
alte lucrări în limba albanesă. Innainte de a se 
fi tipărit o gramatică, un abecedar, o bucoavnă, - 
se publică un catehism latin, cuprinzind cele d'in- 
tăi adevăruri ale credinței. 

Ar părea de mirare un lucru: de ce navem, | 
cum este casul la Romini, la începutul literaturii, 
scrierile de cuprins religios, traducerea cărţilor 
sfinte şi a cărților liturgice în limba albanesă. 
Explicatiunea se poate găsi foarte uşor: in ce 
priveşte pe Apuseni, ef nu aveai nevoie de asa 
ceva, limba latină fiind de întrebuințare generală, 
iar, în ceia ce priveşte pe Răsăriteni, ef impuneaă 
limba grecească. Asa că bietii oameni, orice 
confesiune ar fi avut, erai de o potrivă lipsiţi 
de mingiierea de a auzi cuvîntul lui Dumnezeii 
în limba lor. 

Nu mai vorbim de musulmani, cari aveau © 
singură limbă literară, a Coranului, limba arabă. 


Publicaţiuni bisericeşti in limba albanesă se 
găsesc în secolul XIX-lea de abia. Totuşi cate- 
„ chismul de care am vorbit, al lui Bellarmino, e 
_ din 1664 (din noù la 1485; la 1856, la 1868): 
el sa tipărit în Itaha. În ce priveşte cărţile bise- 





/ 


` riceşti. întîlnim traducerile Evangheliilor,—dar nu 
a tutulor Evangheliilor împreună — şi Psaltirii, 
Apar astfel, pe rind; Evanghelia după Matei, E- 
vanghelia după loan, Evanghelia după Marcu, de 
la 1868 înnainte,—una din ele în legătură cu gus- 
turile filologice ale lui Lucian Bonaparte. lar 
„Psaltirea apare la 1868. 

Înnainte de aceasta, din partea Grecilor se în- 
tilnesc anumite cuvinte risipite prin vocabularele 
care sînt tipărite ca mijloc de comunicație între 
deosebitele popoare, precum sînt cărţile lui Cava- 
lioti şi ale lui Daniil de Moscopole, cunoscute nouă 
din punctul de vedere al dialectului macedonean. 
La 1827 se dă, în stirsit, un Nou Testament, care 
mi se pare că este complect; acel care pune 
` la cale publicaţia este arhiepiscopul de Eubeia, 
Grigore, iar locul de tipărire, Cefalonia. 

In legătură cu cărțile acestea bisericeşti joacă 
un rol de căpetenie Constantin Cristoforidi din - 
Elbasan, Ela editat o mulţime de cărți : la 1866. 
apar cele d'intăiu publicaţii ale lui: Psaltirea vine 
la 1868, Faptele Apostolilor la 1872. Alţii tipă- ` 
resc, în Constantinopol, la 1879, Evanghelia lui 
Matei, cele patru Evanghelii tot în 1879. Aşa 
încît, în trecere de citiva ani, sa ajuns să se aibă 
toată Scriptura, dar nu în acelaşi timp şi litur- 
ghia, în tipar albanes. 


Din alt punct de vedere, Albanesii pot să fie 
interesanti pentru folklorul lor. Si să începem cu 
folklorul, ca să trecem pe urmă la studiile de 
gramatică, limbă, etnografie. 

Lucrările de folklore albanes era natural să 
vie la început din Italia sudică, unde, de multă: 
vreme, se găseşte o colonie albanesă foarte nu- 
meroasă, trăind în împrejurări de cultură cu mult 
superioare împrejurărilor de care se pot împăr- 
tăşi Albanesii rămaşi in Peninsula Balcanică, 

O femeie plecată din mijlocul societăţii romă- 
nesti, prin anii 1830-1840, se găseşte la începu- 
turile acestui folklore albanes. Este fata boierului 
Mihalachi Ghica, măritată cu Colţov-Masalschi,. 
pe care l-a lăsat: Dora d'Istria. Pe lîngă cartea 
ei italiană, «Gli Albanesi in Rumenia», in care 
face istoria propriei sale familii, sprijinindu-se pe 
documentele tipărite pănă în 1880, ea publică, 
la 1867, «La nazionalità albanese secondo i canti 
popolari», lucrare care i-a adus omagiile unei 
sumedenii de învățați italieni ce se ocupati de. 
Albania şi de Albanesi. 

După această semnalare întîlnim o întreagă li- 
teratură privitoare la cintecele populare ale Al- 
baniei. 

„La 1871, publicaţia lui Giuseppe Jubany, « Rac- 

colta di canti popolari e di rapsodie di poemi alba- 
' nesi»; şi un frate al lui, Antonio-Elia, face pu- 
blicaţii privitoare la Albanesi. 

Dar în 1873 îşi începe activitatea un om, care 
el însuşi a ştiut să dea un vesmint popular poesiei 
albanese, Girolamo di Rada ; el a propus şi unul 
din multele alfabete albanese ce sau alcătuit în 
cursul veacului al XIX-lea. 

Goffredo Ruggiero stringe apoi şi el baladele 
albanese. Menţionăm traducerea poveştilor alba- 

nese în franțuzeşte, de Dozon (1861), poesiile lui 
Giuseppe Schird (1887) .و‎ a. m. 


In sfirşit din al treilea punct de vedere puteai 
să intereseze Albanesii: din punctul de vedere 
al limbii şi al naţiunii lor. Pentru aceasta tre- 
buia însă ca filologia modernă să-şi fi alcătuit 
metodele şi planul săi de lucru, si mai trebuia, 
să se recunoască în limba albanesă partea, atît 
de interesantă, de originalitate ce o cuprinde, să 
se găsească legătura între limba albanesă şi limba 
latină, care şi ea a dat în tesaurul de cuvinte al 

_ Albanesilor o parte asa de largă si esenţială, încît 
unii aŭ mers pănă so numere între limbile pe 
jumătate latine. Terminii principali, terminii de 
usagil, terminii fundamentală sînt, de sigur, ter- 
mini iliricl, dar multe cuvinte latine li sînt 
adause si tratarea acestor cuvinte din punctul 
de vedere fonetic este de sigur tot ce poate fi 
mai interesant. Şi, mai tarziti, cînd sa descoperit 
legătura sintactică ce există între toate limbile 
balcanice, sa văzut că acele forme sintactice 
nu aparţin nici Latinilor, nici Slavilor, ci sub- 
stratului primitiv tracoilirie, 

Atunci ati apărut lucrările, fundamentale în ce 
priveşte limba albanesă şi națiunea albanesă, care 
sînt datorite lui Hahn şi lui Gustav Meyer. Fap- 
tul că Germanii din Austria se ocupă de limba 
şi de poporul albanes este, de altfel, în legătură 
cu intenţiile cunoscute ale Austriei în Peninsula 
Balcanică. Stiinta despre Albania are birouri la 
Ministeriul de Externe din Viena. 

In afară de aceste lucrări fundamentale avem, 
în ceia ce priveşte gramatica limbii albanese, 
o serie de lucrări nouă, făcute şi în Anglia şi 
răspîndite acum pretutindeni. Să pomenim şi 
gramatica toscă a lul Cristoforidi. O gramatică 
generală albanesă o tipări Giuseppe Schird, iar 
una în frantuzeste, la Londra, in 1887, un scri- 
itor care se ascunde supt initialele P. W. Pe 
urmă de la 1890 încoace gramaticele se înmul- 
țese: a lui di Rada, care dă şi o antologie, alta- 
betul lui Lorecchio, care în Italia a jucat un 
mare rol, alfabet publicat la Corigliano, unul din 
centrele albanese din Sudul italian. Să nu uităm 
Manualul de literatură, cu noţiuni de limbă, al 
lui Straticd. Si, în stirşit, putem adăogi că, în 
vremurile din urmă, d. Weigand, care a început 
prin a studia limba romînă şi care a continuat 
studiind limbile slave din Peninsula Balcanică, 
a dat altabetul său. 


Acestea erau de spus la început. Din ele am 
văzut ce relatiuni am întreţinut în cursul veacu- 
rilor cu Albaneşii şi din ele am văzut si legă- 
turile Albanesilor cu lumea cultă europeană. 

Abia acum a început însă, pentru tot ce se 
tine de Albania, fasa științifică. 

